DeGrootste.be Blu-ray 25 GB VB-43811 Bluray-RW
Capaciteit: 25GB Snelheid: 6x Verpakking: 25 Pack Spindle Disc-oppervlak: Wide Inkjet Printable Afdrukbaar gebied: 22-118mm Clarence House, Londen
Clarence House is 'n koninklike woning in Londen wat aan "The Mall" geleë is. Dit is aan Sint James-paleis vas en deel die paleis se tuin. Byna 50 jaar lank, van 1953 tot 2002, was dit die tuiste van koningin Elizabeth die koningin-moeder, maar dit is nou die amptelike woning van Charles, Prins van Wallis, Camilla, Hertogin van Cornwall en prins Harry. Dit is sowat twee maande per jaar in die somer oop vir besoekers.
Die huis is tussen 1825 en 1827 na ’n plan deur John Nash gebou vir koning William IV, wat as die Hertog van Clarence bekend was voor hy die troon in 1830 bestyg het. Sy suster prinses Augusta Sophia het dit geërf en daarna, in 1840, Prinses Victoria van Sakse-Koburg-Saalfeld, die ma van koningin Victoria. In 1866 het dit die tuiste geword van koningin Victoria se tweede oudste seun, prins Alfred, Hertog van Sakse-Koburg en Gotha, tot met sy dood in 1900. Sy jonger broer, prins Arthur, Hertog van Connaught en Strathearn, het die huis van 1900 tot met sy dood in 1942 gebruik. Dit is in die Tweede Wêreldoorlog erg deur bomme beskadig en is vir die res van die oorlog deur die Rooi Kruis en St. John Ambulance gebruik as hul hoofkwartier. Daarna is dit aan prinses Elizabeth en haar man, die Hertog van Edinburg, gegee. Prinses Anne is in 1950 daar gebore. Ná die dood van George VI het die koningin-moeder en prinses Margaret in 1953 daar ingetrek, hoewel Margaret later na ’n woonstel in Kensington-paleis getrek het.
(en) Webblad oor Clarence House op die amptelike webtuiste oor koninklike wonings
Wikimedia Commons het meer media in die kategorie Clarence House.
Koördinate: 51°30′14″N 0°8′19″W﻿ / ﻿51.50389°N 0.13861°W﻿ / 51.50389; -0.13861
Ontsluit van "https://af.wikipedia.org/w/index.php?title=Clarence_House&oldid=1570157"
Last edited on 9 Julie 2017, at 06:05